פרויקט "זיכרון מתחדש" 

במסגרת הפרוייקט בחרנו עדות של ניצול שואה ועבדנו יחד כדי להנציח ולשמר את הסיפור האישי הזה למען הדורות הבאים. 
בתחילת הפרויקט נדרשו לבנות מצגת - פיצ', ולהציגה מול הכיתה ומול מנטורים. כמובן, זהו כלי שימושי, בין אם זה לבנות מצגת או להתגבר על פחד הקהל. לאחר מכן, נדרשו לבנות תסריט לסרט. לאחר סדנאות צילום, עריכה ובימוי, רכשנו כלים רבים להמשך העבודה ולצילום הסרט. מעבר לכלים מקצועיים לעשיית הפרויקט, הצלחנו להתגבש ולגלות צדדים אחד של השני שלא הכרנו.
פרויקט "זיכרון מתחדש" הוא הרבה יותר מפרויקט לימודי רגיל. כשחושבים על המילה "זיכרון", עולות שתי משמעויות אפשריות: הראשונה היא לזכור ולשמר, והשנייה היא מלשון "להזכיר" - להעביר הלאה. בדיוק כך, בפרויקט זה לקחנו על עצמנו את המשימה החשובה לא רק לזכור בעצמנו, אלא גם להזכיר ולהעביר את העדות והסיפור לאחרים. 
במהלך העבודה על הפרויקט למדנו שזיכרון השואה אינו רק אוסף של עובדות ומספרים. הוא מורכב מסיפורים אישיים, מפנים, משמות ומחיים שלמים. כל עדות היא עולם ומלואו, וכל ניצול הוא יקום שלם של חוויות, תקוות וכאבים. 
העבודה על פרויקט זה לימדה אותנו גם על ערכים של אחריות, כבוד האדם, ואהבת הזולת. היא הזכירה לנו שמאחורי כל סיפור עומד אדם, ושחובתנו המוסרית היא לזכור, להנציח, ולהבטיח שהזוועות של העבר לא יחזרו לעולם. 
לסיום, אנחנו רוצים להודות מקרב לב לכל מי שלקח חלק בפרויקט משמעותי זה: 
תודה גדולה לשעיה הבמאי, שעזר לנו לשפר את התסריט באופן משמעותי. 
תודה ענקית למחנכת שלנו, עדי וינגרטן, על ההכוונה, התמיכה והאמונה בנו לאורך כל הדרך, על סמינר פורץ תקרות שהקנה לנו את הכלים הדרושים ליצירת הסרט. 
תודה לכל אחד ואחת מחברי הקבוצה: נועה זגורי, מוריה אטיה, מיכל דרור, מוריאל וולוכוב, רון ברכה, יובל קוברינסקי ולאדם סיצ'יוב על העבודה המשותפת, היצירתיות והרגישות שהבאתם לפרויקט. 
תודה מיוחדת לשחקנים: עדי וינגרטן, נגב יהודה, אורי בן שלוש, דני צצ'יק, יובל מזרחי ועילאי יחזקאל על תרומתכם הייחודית לפרוייקט. 
ומעל הכל, תודה עמוקה לניצול, לו לנרט זיכרונו לברכה שחלק איתנו את עדותו. זוהי זכות גדולה להיות שליחים של סיפור חייך. 
אנחנו מקווים שהצלחנו, ולו במעט, להעביר את עוצמת הסיפור ואת חשיבות הזיכרון.  מאחלים לכולנו שנמשיך לזכור ולהזכיר. כפי  שנאמר: "מי שאינו זוכר את העבר, נידון לחיות אותו שנית". בזכות פרויקטים כמו זה, אנו מבטיחים שהעבר לא יישכח ולא יחזור.  
 
